ชงขึ้นภาษีดีเซล-เบนซินเม.ย.นี้
สรรพสามิต อั้นไม่อยู่ รอเสนอ ครม.ปรับขึ้นภาษีสรรพสามิตน้ำมัน เม.ย. 55 หลังต่ออายุไป 1เดือน
29 ก.พ. 2555

สรรพสามิต อั้นไม่อยู่ รอเสนอ ครม.ปรับขึ้นภาษีสรรพสามิตน้ำมัน เม.ย. 55 หลังต่ออายุไป 1เดือน
นางเบญจา หลุยเจริญ อธิบดีกรมสรรพสามิต กล่าวว่า จะเสนอเรื่องให้กระทรวงคลังพิจารณาขึ้นภาษีน้ำมันดีเซลในเดือนเม.ย. นี้ หลังจากที่มาตรการลดภาษีน้ำมันดีเซลจาก 5.31 บาทต่อลิตร เหลือ 0.005 บาทต่อลิตร จะสิ้นสุดลงในวันที่ 31 มี.ค. 2555 



เบญจา
นอกจากนี้ จะเสนอให้มีการปรับเพิ่มภาษีสรรพสามิตน้ำมันเบนซิลด้วย แต่กว่าการปรับภาษีเพิ่มขึ้นของน้ำมันทั้ง 2 ประเภท จะเป็นอัตราปรับขึ้นไม่เท่ากัน โดยใส่วนของภาษีน้ำมันดีเซลมีการทยอยปรับขึ้น ไม่ได้ปรับขึ้นครั้งเดียว โดยจะต้องดูให้สอดคล้องราคาน้ำมันในตลาดโลก ที่ตอนนี้มีปัญหาเรื่องของอิหร่าน แต่อย่างไรก็ ราคาน้ำมันในตลาดโลกก็เริ่มภาวะปกติมากขึ้น
ทั้งนี้ ราคาน้ำมันในตลาดของเดือน ก.พ. ที่ปรับตัวขึ้นสูงขึ้น เพราะประเทศยุโรปกำลังเผชิญกับอากาศหนาวเย็นจึงมีความต้องการใช้น้ำมันมากขึ้น เป็นเหตุใทำห้ราคาน้ำมันในตลาดโลกปรับตัวสูง  
นางเบญจา กล่าวว่า ที่ผ่านมากรมสรรพสามมิตเสียรายได้จากการลดภาษีน้ำมันดีเซลเดือนละ 9,000 ล้านบาท หากปรับภาษีน้ำมันดีเซลขึ้นบ้าง ก็จะทำให้กรมเสียรายได้น้อยลง แต่ถ้าไม่สามารถปรับขึ้นได้ก็จะทำให้มีผลกระ ทบกับการเก็บรายได้ภาพรวมในปีงบประมาณ 2555 มากขึ้น ซึ่งกรมจะต้องหาแนวทางการเก็บรายได้ภาษีสินค้าอื่นเพิ่มมากขึ้น
นางเบญจา กล่าวว่า กรมจะไปตรวจสอบราคาเครื่องปรับออกกาศที่มีราคาแพงมากขึ้น เนื่องจากที่ผ่านมาได้มากการยกเว้นเก็บภาษีสรรพสามิตเครื่องปรับออกกาศ ซึ่งน่าจะทำให้ราคาถูกลง แต่ในความเป็นจริงไม่ได้เป็นเช่นนั้น ก็จะให้เจ้าหน้าที่รายงานข้อเท็จจริงให้ทราบ